Martina Godályová

Martina Godályová Vrťová (* 15. máj 1975, Šaľa) je bývalá slovenská basketbalistka. 

Životopis
Martina Godályová je odchovankyňa basketbalového klubu Slávia PF Banská Bystrica. Od šestnástich rokov ale obliekala dres MKB Ružomberok, kde dosiahla aj najväčšie úspechy svojej basketbalovej kariéry: 2 víťazstvá v Eurolige. Bola najlepšou strelkyňou finálového zápasu (8. apríla 1999) s talianskym SFT Como, keď zaznamenala 14 bodov.

Za reprezentáciu Slovenska štartovala na Letných olympijských hrách v Sydney 2000, 1 majstrovstvách sveta (Austrália 1994) a 2 majstrovstvách Európy (Poľsko 1999, Francúzsko 2001).Denník SME: Na basketbalový vrchol sa driapali dvadsať rokov, 05.04.2009

Pre zdravotné problémy vynechala viaceré zápasy a predčasne skončila s aktívnou činnosťou.

 Úspechy 
 12 titulov majstra krajiny (8 slovenských a 2 federálne s MBK Ružomberok a 2 české s Gambrinus Brno)
 2 víťazstvá v Európskej lige - s SCP Ružomberok
 3* 3. miesto v Európskej lige s MBK Ružomberok a jedno v drese Gambrinus Brno
 2. miesto na turnaji Golden Cup - neoficiálnych majstrovstvách sveta klubov v brazílskej Londrine (1998)
 8 účastí vo Final Four Európskej ligy FIBA
 Víťazstvo v stredoeurópskej súťaži Super Cup (1994)
 Víťazstvo v súťaži Maďarsko-slovenský pohár (1995)
 7. miesto na LOH v Sydney 2000 - 3. najlepší európsky kolektív Štatistická stránka sports-reference.com
 5. miesto na Majstrovstvách sveta v basketbale žien v roku 1994 (Austrália)Oficiálna stránka MBK Ružomberok - Galéria osobností

 Referencie 

Kategória:Osobnosti zo Šale
Kategória:Slovenské basketbalistky
Kategória:Slovenskí olympionici
Kategória:Olympionici na Letných olympijských hrách 2000